text: INSTITUCIÓ FRANCESC DE B. MOLL - Mutus
  Assessoria, Disseny gràfic, Disseny web, Identitat, Màrqueting, Posicionament de marca, Programació, Redacció
  Hem treballat en el posicionament de la marca de la Institució Francesc de B. Moll des del seu inici. Hem definit l'estratègia de màrqueting i treballat en relacions públiques i diverses promocions.
  La Institució Francesc de B. Moll és una associació que va nèixer l'any 2015, tot just després de tancar l'Editorial Moll per suspensió de pagaments, amb la missió d'adquirir els actius de l'editorial, seguir amb la seva activitat i difondre la figura del seu fundador, l'il·lustre filòleg Francesc de Borja Moll. Presideix la institució Francesc Homs i Ferret, economista català, molt vinculat a Mallorca des de la seva infància.
  Entre els seus principals objectius editorials hi ha la digitalització del Diccionari català-valencià-balear, publicar les obres completes d'Antoni M. Alcover (20 volums), Francesc de B. Moll (20 volums) i Gabriel Alomar (10 volums), l'edició comentada de l'Aplec de Rondaies Mallorquines (10 volums) i la reedició d'altres títols del catàleg.
  Mutus va participar en disseny de l'acte de presentació de la Institució al CaixaForum de Palma i vam suggerir que s'escenificàs la signatura de la cessió de drets amb el president de la Institució i un membre representant de la família de Francesc de B. Moll.
  Per altra banda, vam proposar instaurar el dia 10 d'octubre – dia del naixement de Borja Moll – al calendari, per tal de difondre la figura del filòleg i donar més visibilitat a l'entitat. Entre les activitats programades aquest dia hi ha un concurs per a les aules anomenat "RescataMots", lectures de rondaies a biblioteques públiques i a l'hospital de Son Espases. Els patrocinadors privats s'encarreguen de pagar els premis i d'aquesta manera es financia l'activitat. En tan sols la primera edició vam aconseguir més de 60.000 € en patrocinadors.
  El 2016 va poder cumplir una de les seves promeses: que els 24 volums de les Rondaies Mallorquines estiguessin disponibles a les llibreries pel Dia del Llibre. Mutus va negociar una col·laboració amb el diari Última Hora per fer una promoció de llançament on es varen vendre més de 15.000 exemplars en 2 mesos i vam dur tota l'estratègia de mitjans i redactar els principals missatges, com ara "Tornen les Rondaies!"
  Les iniciatives i programes de relacions amb els mitjans, entrevistes, dossiers de premsa, presentacions, fulletons i esdeveniments, van tenir un gran impacte i a un cost molt reduit, ja que es tractaven de notícies i no de publicitat pagada.